
“ Әйләнә-тирә дөнья” 1 сыйныф

Ачык дәрес эшкәртмәсе.

Тема: “Ни өчен урманда тынлыкны сакларга кирәк?”



*Татарстан Республикасы Баулы шәһәре*

*4 нче санлы татар гимназиянең*

*башлангыч сыйныф укытучысы*

*Кәлимуллина Роза Әгъдәс кызы төзеде.*

Максат:

1. Белем арттыру: Табигатьнең бер тере почмагы буларак урманның тереклек ияләре турында белемнәрне киңәйтү. Табигатьтә бар нәрсә дә бәйләнештә торганын үзләштерү.Укучыларда урманның кешегә китергән файдасы турында күзаллау булдыру.
2. Психологик һәм иҗади үсеш.

Үзеңнен табигатьтәге гамәлеңә, мөнәсәбәтенә һәрвакыт бәя бирергә өйрәтү. Табигатьтә дөрес тоту кагыйдәләре белән таныштыру, белгәннәрен кабатлау; фикер йөртү күнекмәләрен үстерү.

1. **Шәхескә кагылышлы УУГ:**

Уку эшчәнлеге һәм аның мотивлары арасында элемтә урнаштыру.

**Регулятив УУГ:**

Күзаллауын киңәйтүгә омтылыш, табигатьне саклауда үзеңнән өлеш кертү ихтыяҗы уяту

**Танып белү УУГ:** Дәреслек белән эш итә белү; яңа сүзләрнең мәгънәсенә төшенү; укытучының авыр булмаган сорауларына җавап бирү.

**Коммуникатив УУГ:** Дәрестә, диалогта катнаша белү; үз фикерләреңне тулы, төгәл, ачык һәм аңлаешлы итеп әйтү, аны яклау.

**Эш формалары**: индивидуаль, фронталь, парлап, күмәк.

**Дәреснең тибы:** Яңа тема өйрәтү.

**Җиһазландыру**: Дәреслек,аудиоязма,дидактик материаллар,

презентация, балалар рәсемнәре “Без-табигать дуслары”

**Дәрес барышы.**

1. Оештыру, уңай психологик халәт тудыру

**Укытучы**: -Балалар, карагыз әле тәрәзәгә, нинди матур кояшлы көн бүген. Елмаеп карагыз дөньяга , рәхәт бит яшәве, шулаймы?

Елмаеп яшәсәң көн саен укырга, уйларга бик җайлы.

Күңелләребез күтәренке,чөнки бездә кунаклар. Аларга да ачык йөзебезне бүләк итеп дәресебезне башлыйбыз. Матур итеп утырабыз. Игътибар белән тыңлап, уйлап, тырышып җавап бирәбез.

Балалар кояш безгә генә яктырта микән?

**Укучылар**:- Юк, ул урманнарга,тауларга,кырларга,болыннарга нурларын сибә.

**2.Актуальләштерү.**

**Укытучы**: -Кояш тагы нәрсәләрне җылыта икән? Әйдәгез ,табышмаклар тапкырлап карыйк әле.

Бөек әкиятче Г.Х. Андерсен: “Яшәү өчен кояш, ирек һәм кечкенә чәчәк кирәк” дигән. Бу табышмаклар да инде чәчәкләр турында.

СЛАЙД 2 Табышмаклар(ромашка, тузганак , кашкарый, мәтрүшкә)

**Укытучы**: Балалар, сезгә бу рәсем танышмы?

СЛАЙД 3 Бала белән күбәләк

**Укытучы**: --Укучылар, әйтегез әле, күбәләкләр,чәчәкләр бер-берсенә кирәкме? Ни өчен? Без аларга карата нишләргә тиеш?

**Укучылар**:- Чәчәкләрне өзмәскә, күбәләкләрне тотмаска.

**Укучы:** Мин чәчәк өзеп алсам, син чәчәк өзеп алсаң,

ул чәчәк өзеп алса, барыбыз да чәчәк өзсәк,

агачлар да буш кала, куаклар да буш кала,

бар матурлык югала.

**Укытучы:** Болында чәчәкләр үсә, күбәләкләр оча. Ә болын артында нәрсә?

Түбәндәге шигырь-табышмакны тыңлагыз, нәрсә турында сүз баруын әйтерсез.

СЛАЙД 4

**Укытучы:**

Бер рәссам урман ясарга булган.

-СЛАЙДЫ 5-10

Нәрсә соң ул урман? Әлбәттә, агачлар.- дип уйлаган ул.

Рәссам каеннар, чыршылар, наратлар, усаклар, имәннәр ясаган. Алар шулкадәр чынбарлыктагы кебек булганнар, менә- менә ботаклары селкенеп куяр кебек тоелган. Ә почмакка, тиешенчә, урманчы картны ясаган. Рәсемне элеп куйган, ә берникадәр вакыттан корган кәүсәләр күргән.

Рәсемнең почмагыннан, урманчы картның: “ Бу рәсем түгел”, - дигән тавышы ишетелгән.

* Чәчәкләрсез, үләннәрсез урман булмый!

Рәссам үләннәр дә чәчәкләр дә ясаган. Ләкин урман барыбер корган.

Һәм тагын урманчының тавышы ишетелгән:

-Ә бөҗәкләрне ясадыңмы?

Рәссам бөҗәкләрне дә ясаган, ләкин алар барлык агачларны сарып алганнар.

* Кошлар кирәк. Тагын куаклар һәм җиләкләр – дигән урманчы карт.

Барын да ясаган рәссам, ләкин барыбер урман сула, кора барган.

Ташбака белән еланны яса!

* Юк, ясамыйм, дигән рәссам. Алар бик озак бәхәсләшкәннәр, ниһаять рәссам килешкән һәм тагын күп төрле җәнлекләр ясаган. Караңгы төшкән, рәссам ут яндырырга теләгән, ләкин кинәт ботакларның шатырдавы һәм кемнеңдер пошкырып куюы ишетелгән.
* - Менә бу урман!- дигән карт һәм юкка чыккан. Ә бәлки югалмагандыр да, берәр куак яки агач артына гына яшеренгәндер. Анда бит меңнәрчә тереклек ияләре яшеренә. Болар барысы да урман дип атала инде.

**Укытучы:** Балалар, димәк, аваз чыгарырдай тереклекләр яшәмәсә, урман буламы? Ә кешегә урман кирәкме? Ни өчен?

СЛАЙД 11Урман кешенең иң юмарт дусты.

-Урман бүләк итә торган байлыклар санап бетергесез. Тик аларны дөрес, саклык белән куллана белергә кирәк.

**3.Уку мәсьәләсен кую.**

**Укытучы**:Укучылар, без барыбыз да урманда булырга яратабыз, шулаймы? Ә ни өчен урманда тынлыкны сакларга кирәк икән? Бүгенге дәрестә без шуны ачыкларга тырышырбыз.

СЛАЙД 12

Ишетәсезме, урман җырлый, шаулый. җуылдый, кыштырдый...

Кошлар сайрый...

Урманны тыңлый, андагы тере тавышларга куана белергә кирәк.

**4.Яңа теманы өйрәнү**

**Дәреслек белән эш**

Дәреслекнең 48 битен ачабыз, рәсемне карыйбыз.

-Әйтегез әле,балалар, урманда җан ияләре нинди закон буенча яшиләр?

**Укучылар**:- Дуслык , татулык, алар бер-берсенә кирәк.

Ә хәзер үзебез шул рәсемгә карата авазлар чыгарып карыйк әле.

1 бала-күке

1 бала –кош тавышы(тиф-тиф)

1 бала-елга су сала

Кортлар ыҗҗҗҗҗҗҗҗҗҗҗҗҗҗҗылдый, безелди.

Бөтен бала- яфрак кыштырдый.

Чын урманда күк булмаса да, охшатып ясадык .Яхшы.

Хәзер урманга ял итәргә барабыз.

Күңелле булсын өчен үзебез белән: (укытучы күрсәтә,укучылар атыйлар)

Магнитофон, туп, скакалка алабыз.

Шул аланда туктыйбыз һәм ял итеп алабыз.

Ял МИНУТАсы СЛАЙД 13

123 Без барабыз урманга,

урманда туп уйнарга

музыканы ачабыз, кычкыртып уйнатабыз

әй, шаулыйбыз,сикерәбез,

шулай күңел ачабыз.

**Укытучы** :-Тыныч булыгыз, балалар! Сез шаулаган арада, күрегезче, ниләр булды аланда? Ни булды кош-кыртларга, хайваннарга ни булды?

Нигә алар чабыша? ( курыктылар)

-Бездән соң ял итәргә килүчеләр кошлар сайравын , кортлар безелдәвен ишетерме?

Әлбәттә юк. Ә ни өчен?( Очып киттеләр)

Ни өчен урманда тынлык саклау кирәк?

СЛАЙД 14

Урман –ул җәнлекләрнең өйләре, без анда кунак кына.

“**Кунак булсаң-тыйнак бул**” дигән халык мәкале.

**Дәреслек белән** эш

49 биттә Сез беләсезме?..дигән мәглүмәтне укып китәбез(балалар укый)

**Парлап эшләү.**

Парлап эшләүнең нинди кагыйдәсен беләбез?

Партадаш белән икәү кисәкләрдән торган рәсемне дөрес җыярга һәм

урманда тавышлау нинди нәтиҗәгә китерә икәнен әйтергә кирәк булыр.

Эшли башлыйбыз. Кем әзер, кул күтәрә.

СЛАЙД15

**Укытучы**: -Балалар, сез үзегезнең ялгышыгызны аңладыгыз, урманда ни өчен тынлык сакларга кирәген өйрәндегез, шуңа да безнең урман җанланды, кошлар кайтты,җәнлекләр ояларына керделәр...

Без аларны инде хәзер күзәтербез генә, куркытмабыз.

СЛАЙД 16

Күрәсең килсә- күренмә,

Ишетәсең килсә-ишетелмә,

Беләсең килсә-яшерен.

Тестлар

**Ныгыту**

Ял минутасы “Күрсәт әле,үскәнем...

СЛАЙД17 (Балалар үзләре ясаган проектны яклыйлар, күрсәтәләр)

2017 ел- әйләнә-тирә дөньяны саклау елы дип игълан ителде. Шуңа багышланган эшебезнең берсе “Без- табигать дуслары” дигән проект.

**Укучылар:** – Сакларбыз, үсемлекләрне,

- Өзмәбез чәчәкләрне,

-Күбәләкләрне тотмабыз,

- Кош оясына тимәбез,

-Сакларбыз бөҗәкләрне.

-Керпене алып кайтмабыз

-Урманда учак якмабыз

-Чүпләрне ташламабыз

-Урманда тавышламабыз

-Кош оялары ясарбыз

-Агач куаклар утыртып,

 Урманнар үстерербез.

- Чишмә - күлләрне һәрвакыт

  Без чистартып торырбыз.

“Яшәү өчен ни кирәк?”СЛАЙД 18

**6.Рефлексия.** Укучыларның белемнәрен тикшерү

“Кул чабу “ уены (яхшы эш –кул чабабыз

ярамаган эш-чапмыйбыз)

1. Балалар урманда шауламадылар
2. Кыш көне балалар урманда җимлекләр тактылар
3. Балалар кырмыска оясын ватмадылар
4. Малай гөмбәне тибеп үтте
5. Артларыннан чүп-чарны укучылар пакетка салдылар
6. Кызлар чәчәкләрне эзмичә,иснәп кенә үттеләр

7) Балалар керпене өйгә алып кайттылар

8) Балалар төркеме агачларны сындырып үттеләр

9) Әтиләре белән малайлар сыерчык оясы ясадылар

10) Балалар урманда учак яктылар

11) Балалар елгаларны чистарттылар.

**Укытучы**:- Табигатьне кечкенәдән үк ярата, аның матурлыгын тоя, күрә белгән кеше беркайчан да каты бәгырьле була алмый. Бары тик әхлаклы, намуслы, чын кеше була ала. Сез дә балалар, шәфкатьле, мәрхәмәтле, кешелекле булыгыз, табигатьне яратыгыз,саклагыз.

--Дәреснең темасын яхшы аңлаганыбыз яшел, уртача-сары, кем аңламады-кызыл яфрак ябештерә безнең тактадагы агачка.

Дәрес тәмам, рәхмәт.

Слайд 19

Приложение



